ddrg/super_eurlex huggingface dataset:
27.

gennem udveksling af oplysninger inden for eksisterende relevante sundhedsfora at undersøge områder med prioriteret indhold og hensigtsmæssige processer til udvikling af medlemsstatsdrevet frivilligt samarbejde som en metode til at øge effektiviteten af, adgangen til og elasticiteten af deres sundhedssystemer og til at indkredse prioriterede processer og produktkategorier, hvor frivilligt samarbejde mellem sundhedssystemerne i forskellige medlemsstater kan tilføre merværdi som et middel til at sikre mere overkommelige priser og bedre adgang til medicinske teknologier. Drøftelserne kan også: a) undersøge, hvilke faktorer der understøtter og hindrer frivilligt samarbejde om at forbedre adgangen til medicinske teknologier i forbindelse med sundhed, som er en medlemsstatskompetence b) indkredse rammer for bedste praksis for grænseoverskridende og regionalt frivilligt samarbejde om at forbedre adgangen til innovation for medlemsstater, der er villige til at udvikle sådanne tilgange c) undersøge løsninger til at øge effektiviteten af samarbejdet og til bedre at foregribe mulige hindringer for adgang som følge af fremkomst af nye medicinske teknologier, herunder ved aktivt at bidrage til fælles horisontafsøgning d) undersøge mekanismer til frivillig udveksling af oplysninger i fasen efter markedsføring med henblik på at evaluere de resultater, herunder indvirkningen, som indførelse af innovative medicinske teknologier har på patienter og sundhedssystemer e) udveksle oplysninger om kriterier og processer, som medlemsstaterne anvender til afvikling af investeringer i medicinske teknologier, der ikke længere er omkostningseffektive f) evaluere de fremskridt, der er gjort med gennemførelsen af forbedret adgang til behandling for patienter med sjældne sygdomme og kroniske smerter, idet behovet for at opretholde balance mellem innovation, tilgængelighed, adgang og overkommelige priser anerkendes g) undersøge områder, hvor frivillig grænseoverskridende sammenligning af data og udvikling af fælles principper for dataindsamling i overensstemmelse med databeskyttelseslovgivningen (12) kan skabe merværdi, samtidig med at medlemsstaternes kompetencer respekteres fuldt ud (13)
DA Den Europæiske Unions Tidende C 196/1

Bekendtgørelse til de personer, der er omfattet af de restriktive foranstaltninger i Rådets afgørelse 2012/285/FUSP og i Rådets forordning (EU) nr. 377/2012 om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau

(2017/C 196/01)

Følgende oplysninger bekendtgøres hermed for de personer, der er anført i bilag II og III til Rådets afgørelse 2012/285/FUSP (1) og i bilag I til Rådets forordning (EU) nr. 377/2012 (2) om restriktive foranstaltninger over for visse personer, enheder og organer, der truer freden, sikkerheden eller stabiliteten i Republikken Guinea-Bissau.

Efter at have gennemgået listen over personer anført i ovennævnte bilag har Rådet for Den Europæiske Union besluttet, at de restriktive foranstaltninger, der er fastsat i Rådets afgørelse 2012/285/FUSP og i Rådets forordning (EU) nr. 377/2012, fortsat bør finde anvendelse på de pågældende personer.

Disse personer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, som er nævnt i bilag II til forordning (EU) nr. 377/2012, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 4 i forordningen).

De berørte personer kan senest den 28. april 2018 til Rådet indgive en anmodning med tilhørende dokumentation om, at afgørelsen om at opføre dem på ovennævnte lister tages op til fornyet overvejelse, til følgende adresse:

Rådet for Den Europæiske Union Generalsekretariatet DG C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

I overensstemmelse med artikel 5, stk. 2, i afgørelse 2012/285/FUSP og artikel 11, stk. 4 i forordning (EU) nr. 377/2012 tages alle indkomne bemærkninger i betragtning i forbindelse med Rådets regelmæssige gennemgang.

(1) EUT L 142 af 1.6.2012, s. 36.

(2) EUT L 119 af 4.5.2012, s. 1.
6.

UNDERSTREGER UNDER BEHØRIG HENSYNTAGEN TIL Den Europæiske Unions og medlemsstaternes respektive kompetenceområder samt til nærhedsprincippet, at en strategisk tilgang til internationale kulturelle forbindelser bør omfatte alle relevante politikområder og tage hensyn til den fælles meddelelse af 8. juni 2016. Den bør også være på linje med UNESCO's konvention om beskyttelse og fremme af de kulturelle udtryksformers mangfoldighed fra 2005 samt De Forenede Nationers 2030-dagsorden for bæredygtig udvikling. Mere specifikt bør en sådan tilgang: a) indebære et bottom-up-perspektiv og samtidig respektere kultursektorens uafhængighed, styrke ytringsfriheden og kunstneres integritet, tilskynde til direkte kontakter mellem kunstnere, kulturelle aktører og civilsamfundet og give mulighed for tilstrækkelig fleksibilitet til at tage hensyn til en verden i hastig forandring; b) udvikles ud fra den forudsætning, at internationale kulturelle forbindelser kun kan skabes ved at fremme den kulturelle mangfoldighed i EU; herved sættes borgerne i stand til at udvide deres kulturelle forståelse og viden, fremme deres kreativitet og tilskynde til gensidig læring og dialog, som plejes over tid, med henblik på at videreudvikle interkulturelle kompetencer (5) og fremme den interkulturelle dialog; c) fremme en konsekvent og sammenhængende indsats, samtidig med at der sikres fuld komplementaritet med medlemsstaternes foranstaltninger. Der bør også være komplementaritet med de foranstaltninger, der gennemføres på internationalt plan, f.eks. gennem Europarådet og UNESCO, samtidig med at dobbeltarbejde undgås;
—

The contribution of youth work to address the challenges young people are facing, in particular, the transition from education to employment (2015).
DA Den Europæiske Unions Tidende C 409/2

Bekendtgørelse til Al-Aqsa Martyrernes Brigade, en gruppe, som er opført på listen, der er omhandlet i artikel 2, stk. 3, i Rådets forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

(jf. bilaget til Rådets gennemførelsesforordning (EU) 2017/1420)

(2017/C 409/03)

Følgende oplysninger bekendtgøres hermed for Al-Aqsa Martyrernes Brigade, en gruppe, der er opført på listen i bilaget til Rådets gennemførelsesforordning (EU) 2017/1420 (1).

Ifølge Rådets forordning (EF) nr. 2580/2001 (2) indefryses alle midler, andre finansielle aktiver og økonomiske ressourcer, der tilhører gruppen, og der må hverken direkte eller indirekte stilles pengemidler, andre finansielle aktiver og økonomiske ressourcer til rådighed for den.

Rådet har modtaget nye oplysninger af relevans for opførelsen af ovennævnte gruppe på listen. Efter at have taget disse nye oplysninger i betragtning har Rådet ændret begrundelserne i overensstemmelse hermed.

Den berørte gruppe kan fremsende en anmodning om at få en opdateret udgave af Rådets begrundelser for, at den bibeholdes på ovennævnte liste, til følgende adresse:

Rådet for Den Europæiske Union (att.: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

En sådan anmodning skal fremsendes senest den 5. december 2017.

Den berørte gruppe kan til enhver tid fremsende en anmodning, sammen med den fornødne dokumentation, til Rådet om, at afgørelsen om at optage og bibeholde den på ovennævnte liste tages op til fornyet overvejelse, til ovennævnte adresse. Anmodninger vil blive behandlet, når de er modtaget. I den forbindelse gøres den berørte gruppe opmærksom på Rådets regelmæssige revision af listen, jf. artikel 1, stk. 6, i fælles holdning 2001/931/FUSP (3). For at anmodningen kan behandles under den kommende revision, bør den fremsendes senest den 15. december 2017.

Den berørte gruppe gøres opmærksom på muligheden for at indgive en anmodning til de kompetente myndigheder i den eller de relevante medlemsstater, der er anført i bilaget til forordning (EF) nr. 2580/2001, med henblik på at opnå tilladelse til at anvende indefrosne midler i forbindelse med essentielle behov eller specifikke betalinger i overensstemmelse med artikel 5, stk. 2, i denne forordning.

(1) EUT L 204 af 5.8.2017, s. 3

(2) EFT L 344 af 28.12.2001, s. 70.

(3) EFT L 344 af 28.12.2001, s. 93.
DA Den Europæiske Unions Tidende C 393/2

Bekendtgørelse til den person, der er omfattet af de restriktive foranstaltninger i Rådets afgørelse 2014/145/FUSP som ændret ved afgørelse (FUSP) 2017/2163 og i Rådets forordning (EU) nr. 269/2014 som gennemført ved Rådets gennemførelsesforordning (EU) 2017/2153 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

(2017/C 393/02)

Følgende oplysninger bekendtgøres hermed for den person, der er anført i bilaget til Rådets afgørelse 2014/145/FUSP (1) som ændret ved afgørelse (FUSP) 2017/2163 (2) og i bilag I til Rådets forordning (EU) nr. 269/2014 (3) som gennemført ved gennemførelsesforordning (EU) 2017/2153 (4) om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed.

Rådet for Den Europæiske Union har besluttet, at den person, der er anført i ovennævnte bilag, skal opføres på listen over personer og enheder, som er omfattet af de restriktive foranstaltninger i afgørelse 2014/145/FUSP og forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed. I de relevante afsnit i disse bilag gives en begrundelse for opførelse af denne person på listen.

Den pågældende person gøres opmærksom på, at det er muligt at indgive en anmodning til de kompetente myndigheder i den eller de relevante medlemsstater, jf. de websteder, der er nævnt i bilag II til forordning (EU) nr. 269/2014, med henblik på at opnå tilladelse til at anvende indefrosne pengemidler til dækning af basale behov eller til specifikke betalinger (jf. artikel 4 i forordningen).

Den berørte person kan til Rådet på følgende adresse med den fornødne dokumentation rette en anmodning om, at afgørelsen om at opføre denne person på ovennævnte liste tages op til fornyet overvejelse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

Den berørte person gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 78 af 17.3.2014, s. 16.

(2) EUT L 304 af 21.11.2017, s. 50.

(3) EUT L 78 af 17.3.2014, s. 6.

(4) EUT L 304 af 21.11.2017, s. 3.
DA Den Europæiske Unions Tidende C 393/3

Bekendtgørelse til de registrerede, der er omfattet af de restriktive foranstaltninger i Rådets forordning (EU) nr. 269/2014 som gennemført ved Rådets gennemførelsesforordning (EU) 2017/2153 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed

(2017/C 393/03)

De registreredes opmærksomhed henledes på følgende oplysninger i henhold til artikel 12 i Europa-Parlamentets og Rådets forordning (EF) nr. 45/2001 (1):

Retsgrundlaget for behandlingen er Rådets forordning (EU) nr. 269/2014 (2) som gennemført ved gennemførelsesforordning (EU) 2017/2153 (3).

Den registeransvarlige for denne behandling er Rådet for Den Europæiske Union repræsenteret ved generaldirektøren for GD C (Udenrigsanliggender, udvidelse og civilbeskyttelse) i Generalsekretariatet for Rådet, og den afdeling, der har til opgave at behandle personoplysninger, er afdeling 1C i GD C, som kan kontaktes på følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

Formålet med behandlingen er at opstille og ajourføre en liste over personer, der er omfattet af restriktive foranstaltninger i henhold til Rådets forordning (EU) nr. 269/2014 som gennemført ved gennemførelsesforordning (EU) 2017/2153.

De registrerede er de fysiske personer, der opfylder kriterierne for opførelse på listen som fastsat i den pågældende forordning.

De indsamlede personoplysninger omfatter oplysninger, der er nødvendige for korrekt identifikation af den pågældende person, en begrundelse og alle andre oplysninger i tilknytning hertil.

De indsamlede personoplysninger kan om nødvendigt deles med EU-Udenrigstjenesten og Kommissionen.

Med forbehold af begrænsningerne i artikel 20, stk. 1, litra a) og d), i forordning (EF) nr. 45/2001 vil anmodninger om indsigt samt anmodninger om berigtigelse eller indsigelse blive besvaret i overensstemmelse med afdeling 5 i Rådets afgørelse 2004/644/EF (4).

Personoplysninger opbevares i fem år fra det tidspunkt, hvor en registreret er udgået af listen over personer, der er omfattet af indefrysning af aktiver, eller foranstaltningens gyldighed er udløbet, eller hvis en retssag er indledt, så længe den varer.

Registrerede kan henvende sig til Den Europæiske Tilsynsførende for Databeskyttelse i overensstemmelse med forordning (EF) nr. 45/2001.

(1) EFT L 8 af 12.1.2001, s. 1.

(2) EUT L 78 af 17.3.2014, s. 6.

(3) EUT L 304 af 21.11.2017, s. 3.

(4) EUT L 296 af 21.9.2004, s. 16.
DA Den Europæiske Unions Tidende C 358/3

Bekendtgørelse til de personer, der er omfattet af de restriktive foranstaltninger i Rådets afgørelse (FUSP) 2015/1763 som ændret ved Rådets afgørelse (FUSP) 2017/1933 og Rådets forordning (EU) 2015/1755 om restriktive foranstaltninger i lyset af situationen i Burundi

(2017/C 358/05)

Følgende oplysninger bekendtgøres hermed for de personer, der er anført i bilaget til Rådets afgørelse (FUSP) 2015/1763 (1) som ændret ved Rådets afgørelse (FUSP) 2017/1933 (2) og i bilag I til Rådets forordning (EU) 2015/1755 (3) om restriktive foranstaltninger i lyset af situationen i Burundi.

Rådet for Den Europæiske Union har besluttet, at de personer, der er anført i ovennævnte bilag, fortsat skal være opført på listen over personer og enheder, som er omfattet af de restriktive foranstaltninger i afgørelse (FUSP) 2015/1763 som ændret ved afgørelse (FUSP) 2017/1933 og i forordning (EU) 2015/1755 om restriktive foranstaltninger i lyset af situationen i Burundi. Begrundelsen for opførelsen af disse personer på listen gives i de relevante afsnit i disse bilag.

De berørte personer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er nævnt i bilag II til forordning (EU) 2015/1755, med henblik på at opnå tilladelse til at anvende indefrosne pengemidler til dækning af basale behov eller til specifikke betalinger (jf. artikel 3 i forordningen).

De berørte personer kan inden den 2. juli 2018 indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse, til Rådet på følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

I overensstemmelse med artikel 6 i afgørelse (FUSP) 2015/1763 som ændret ved afgørelse (FUSP) 2017/1933 og artikel 13, stk. 4, i forordning (EU) 2015/1755 tages eventuelle modtagne bemærkninger i betragtning i forbindelse med Rådets næste revision af listen over personer.

De berørte personer gøres ligeledes opmærksom på, at de har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 257 af 2.10.2015, s. 37.

(2) EUT L 273 af 24.10.2017, s. 9.

(3) EUT L 257 af 2.10.2015, s. 1.
DA Den Europæiske Unions Tidende C 358/4

Bekendtgørelse til de personer, der er omfattet af foranstaltningerne i Rådets afgørelse 2010/638/FUSP som ændret ved afgørelse (FUSP) 2017/1934 og i Rådets forordning (EU) nr. 1284/2009 om restriktive foranstaltninger over for Republikken Guinea

(2017/C 358/06)

Følgende oplysninger bekendtgøres hermed for de personer, der er anført i bilaget til Rådets afgørelse 2010/638/FUSP som ændret ved afgørelse (FUSP) 2017/1934 (1) og i bilag II til Rådets forordning (EU) nr. 1284/2009.

Rådet for Den Europæiske Union har besluttet, at de personer, der er nævnt i ovennævnte bilag, fortsat opfylder kriteriet i Rådets afgørelse 2010/638/FUSP og Rådets forordning (EU) nr. 1284/2009 om restriktive foranstaltninger over for Republikken Guinea, og de bør derfor fortsat være omfattet af foranstaltningerne som forlænget ved afgørelse (FUSP) 2017/1934.

De berørte personer gøres opmærksomme på, at det er muligt at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag III til forordning (EU) nr. 1284/2009, med henblik på at opnå tilladelse til at anvende indefrosne midler til basale behov eller specifikke betalinger (jf. artikel 8 i forordningen).

De berørte personer kan indgive en anmodning med tilhørende dokumentation inden den 30. juni 2018 om, at afgørelsen om at opføre dem på ovennævnte liste tages op til fornyet overvejelse, til Rådet på følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

De berørte personer gøres ligeledes opmærksomme på, at de har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 273 af 24.10.2017, s. 10.
DA Den Europæiske Unions Tidende CI 346/1

Bekendtgørelse til de personer og enheder, der er omfattet af de restriktive foranstaltninger i Rådets afgørelse (FUSP) 2016/849 som ændret ved Rådets afgørelse (FUSP) 2017/1860 og i Rådets forordning (EU) 2017/1509 som gennemført ved Rådets gennemførelsesforordning (EU) 2017/1859 om restriktive foranstaltninger over for Den Demokratiske Folkerepublik Korea

(2017/C 346 I/01)

Følgende oplysninger bekendtgøres hermed for de personer og enheder, der er opført i bilag II til Rådets afgørelse (FUSP) 2016/849 (1) som ændret ved Rådets afgørelse (FUSP) 2017/1860 (2) og i bilag XV og XVI til Rådets forordning (EU) 2017/1509 (3) som gennemført ved Rådets gennemførelsesforordning (EU) 2017/1859 (4) om restriktive foranstaltninger over for Den Demokratiske Folkerepublik Korea.

Rådet for Den Europæiske Union har besluttet, at de personer og enheder, der er anført i ovennævnte bilag, skal være opført på listen over personer og enheder, som er omfattet af de restriktive foranstaltninger i afgørelse (FUSP) 2016/849 og forordning (EU) 2017/1509 om restriktive foranstaltninger over for Den Demokratiske Folkerepublik Korea. Begrundelsen for opførelsen af disse personer og enheder på listen findes i de relevante afsnit i de pågældende bilag.

De berørte personer og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EU) 2017/1509 om restriktive foranstaltninger over for Den Demokratiske Folkerepublik Korea, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 35 i forordningen).

De berørte personer og enheder kan inden den 15. januar 2018 indgive en anmodning med tilhørende dokumentation til Rådet om, at afgørelsen om at opføre dem på ovennævnte lister tages op til fornyet overvejelse. Sådanne anmodninger stiles til følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

I overensstemmelse med artikel 36,2, i afgørelse (FUSP) 2016/849 og artikel 34,7 i forordning (EU) 2017/1509 tages alle indkomne bemærkninger i betragtning i forbindelse med Rådets regelmæssige gennemgang.

Der gøres tillige opmærksom på, at de berørte personer og enheder har mulighed for at indbringe Rådets afgørelse for Den Europæiske Unions Ret på de betingelser, der er fastsat i artikel 275,2, og artikel 263,4 og 6, i traktaten om Den Europæiske Unions funktionsmåde.

(1) EUT L 141 af 28.5.2016, s. 79.

(2) EUT L 265 I af 16.10.2017, s. 8.

(3) EUT L 224 af 31.8.2017, s. 1.

(4) EUT L 265 I af 16.10.2017, s. 5.
DA Den Europæiske Unions Tidende CI 346/3

Bekendtgørelse til de registrerede, der er omfattet af de restriktive foranstaltninger i Rådets forordning (EU) 2017/1509 om restriktive foranstaltninger over for Den Demokratiske Folkerepublik Korea

(2017/C 346 I/02)

De registreredes opmærksomhed henledes på følgende oplysninger i henhold til artikel 12 i Europa-Parlamentets og Rådets forordning (EF) nr. 45/2001 (1):

Retsgrundlaget for behandlingen er Rådets forordning (EU) 2017/1509 (2).

Den registeransvarlige for denne behandling er Rådet for Den Europæiske Union repræsenteret ved generaldirektøren for GD C (Udenrigsanliggender, udvidelse og civilbeskyttelse) i Generalsekretariatet for Rådet, og den afdeling, der har til opgave at behandle personoplysninger, er afdeling 1C i GD C, som kan kontaktes på følgende adresse:

Rådet for Den Europæiske Union Generalsekretariatet GD C 1C Rue de la Loi/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

Formålet med behandlingen er at opstille og ajourføre listen over personer, der er omfattet af restriktive foranstaltninger i henhold til forordning (EU) 2017/1509.

De registrerede er de fysiske personer, der opfylder kriterierne for opførelse på listen som fastsat i den pågældende forordning.

De indsamlede personoplysninger er oplysninger, der er nødvendige for korrekt identificering af den pågældende person, begrundelsen og alle andre oplysninger i tilknytning hertil.

De indsamlede personoplysninger kan om nødvendigt deles med EU-Udenrigstjenesten og Kommissionen.

Med forbehold af begrænsningerne i artikel 20,1, litra a) og d), i forordning (EF) nr. 45/2001 vil anmodninger om indsigt samt anmodninger om berigtigelse eller indsigelse blive besvaret i overensstemmelse med afdeling 5 i Rådets afgørelse 2004/644/EF (3).

Personoplysninger opbevares i fem år fra det tidspunkt, hvor den registrerede er udgået af listen over personer, der er omfattet af indefrysning af aktiver, eller foranstaltningens gyldighed er udløbet, eller hvis en retssag er indledt, så længe den varer.

Registrerede kan henvende sig til Den Europæiske Tilsynsførende for Databeskyttelse i overensstemmelse med forordning (EF) nr. 45/2001.

(1) EFT L 8 af 12.1.2001, s. 1.

(2) EUT L 224 af 31.8.2017, s. 1.

(3) EUT L 296 af 21.9.2004, s. 16.
1.

i forbindelse med prospektering af naturgasforekomster: — for den treårige basisperiode: 10 000,00 PLN pr. år — for det 4. og 5. gyldighedsår i aftalen om udvindingsrettigheder: 10 000,00 PLN pr. år — for det 6. og de efterfølgende gyldighedsår i aftalen om udvindingsrettigheder: 10 000,00 PLN pr. år